
 A V I Z


asupra proiectului de Lege privind înfiinţarea, 


organizarea şi funcţionarea Agenţiei Naţionale 


pentru Ocupare şi Formare Profesională.





		În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind înfiinţarea, organizarea şi funcţionarea Agenţiei Naţionale pentru Ocupare şi Formare Profesională, trimis cu adresa nr.149 din 8 iunie 1998, înregistrată sub nr.395/XVIII/11 din 9 iunie 1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat acest proiect de  lege în şedinţa din 17 iunie  1998.


		În urma dezbaterilor, membrii comisiei au avizat favorabil proiectul de lege în forma adoptată de Senat la 2 iunie 1998.


		Întrucât prin această reglementare se aduc modificări esenţiale sistemului de asigurări sociale, proiectul de Lege privind înfiinţarea, organizarea şi funcţionarea Agenţiei Naţionale pentru Ocupare şi Formare Profesională face parte, conform prevederilor art.72 alin.(3) lit. l din Constituţia României, din categoria legilor organice.

